Die wêreld in foto's – 7 Augustus 2019 | Maroela Media
Die wêreld in foto's – 7 Augustus 2019
Toeriste neem foto's voor die historiese Spaanse trappe in Rome. (Foto: Gregorio Borgia, AP)
Die Notre Dame-katedraal in silhoeët terwyl omgewingsgroepe en vakbondlede 'n nuuskonferensie bywoon om mense te waarsku teen looddeeltjies in die lug in die omgewing van die katedraal. Honderde ton giftige lood in Notre Dame se toring en dak het gesmelt tydens die brand in April. (Foto: Francois Mori, AP)
Mense kom byeen om te bid ter gedagtenis aan die oorledenes ná die massaskietery Sondag in Dayton, Ohio. Dié voorval, die tweede in minder as 24 uur in die VSA, het die lewe van etlike mense geëis. (Foto: John Minchillo, AP)
'n Gesin staan en kyk na van die ontploffings by 'n militêre ammunisie-depot naby die stad Achinsk in die Krasnoyarsk-streek in die ooste van Siberië. Russiese amptenare sê 12 mense is beseer en een word vermis. Meer as 16 500 moes hul huise ontruim. (Foto: Dmitry Dub, AP)
'n Skoonmaakmasjien Woensdag in die reën besig op die Roemerberg-plein in Frankfurt, Duitsland. (Foto: Michael Probst, AP)
Talle reeds dood ná tifoon China tref
Tiener in hof ná hy kind van balkon slinger
Dankie vir al die fotos elke dag Sien niemand reply ontrent op die blad nie Elke dag is dit net stories oor roof moord ens Ons kort n leke positiewe storie so af en toe Kom Maroela gee ons bietjie iets om oor te lag oor Dankie